’n Tydlyn vir jou troubeplanning | SARIE BRUID
Beplanning, Voor Jou Troue
Skaars verloof en reeds paniekbevange oor al die beplanning vir jou troue? Moenie stres nie! SARIE BRUID het ’n gerieflike lys saamgestel om die beplanning vir jou groot dag te vergemaklik.
9 tot 12 maande voor die troue
Dit is rofweg ’n jaar voor die spesiale dag en dit voel dalk nog asof daar baie tyd oor is, maar al die belangrike besluite moet nou geneem word. Besluit op ’n troudatum! Maak ’n lys van moontlike trouplekke – iets wat by die tema van die troue en die begroting inpas. Besoek die plekke en bespreek die een wat so na moontlik aan jou wenslys kom. Dit is ook die perfekte tyd om jou gevolg (strooijonkers en strooimeisies) te kies.
Laai jou beplanningsgids vir 9 tot 12 maande voor die troue HIER af.
Kies ’n platejoggie of orkes en bespreek hulle vroegtydig. Maak seker hulle kan die partytjie aan die gang hou. Maak ’n blokbespreking vir gaste wat van ver kom. Begin ook met jou geskenkgids.
Laai jou beplanningsgids vir 8 maande voor die troue HIER af.
Stuur jou troudatum aan almal met jou save the date om jou gaste vroegtyding in kennis te stel oor jou groot dag. Begin ook beplan aan een van die lekkerste dinge van trou…die wittebrood!
Laai jou beplanningsgids vir 6 tot 7 maande voor die troue HIER af.
4 tot 5 maande voor jou troue
Maak ’n afspraak met jou bakker en bespreek die troukoek wat perfek by die tema vir jou troue pas. Stuur jou trou-uitnodigings uit en gun die gaste ten minste ’n maand om te RSVP. As jy voor die tyd ’n oefensessie (rehearsal dinner) wil hê saam met almal wat by die groot dag betrokke is, bespreek die plek waar dit gaan plaasvind
FOTO Justin Davis Photography
Laai jou beplanningsgids vir 4 tot 5 maande voor die troue HIER af!
3 maande voor jou troue
Finaliseer jou blomme en spyskaart. Maak ’n afspraak by jou haarkapper. Jy weet al hoe jou trourok lyk en het ’n idee of twee vir jou hare. Deel dit met jou haarkapper en doen ’n toetslopie. As dit nie werk nie, is daar genoeg tyd om nog iets te probeer. Daar is ook genoeg tyd om jou hare in onverbeterlike toestand te kry. As jy op jou troudag ’n haarstileerder gebruik, maak nou die afspraak.
Laai jou beplanningsgids vir 3 maande voor die troue HIER af.
2 maande voor die troue
Stel die tafellyste op – wie waar sit kan vinnig in ’n nagmerrie ontaard. Reël jou troukar. Dit is goed as dit by jou trou-tema kan inpas én sal sorg dat jy betyds by die kerk aankom! Laat stel ook jul voorhuwelikse kontrak by die prokureur op.
Laai jou beplanningsgids vir 2 maande voor die troue HIER af.
1 maand voor jou troue
Bevestig finaal die hoeveelheid gaste aan al jou verskaffers. Gaan pas jou rok vir die laaste keer aan. Onthou, nou kan jy nie meer gewig aansit of verloor nie! As jy en jou man self jul troubeloftes skryf, begin nou hiermee.
FOTO Eye Poetry Photography
Laai jou beplanningsgids vir 1 maand voor die troue HIER af.
1 week voor jou troue
Bevestig aankomtye met jou verskaffers en fotograaf. Pak vir jou wittebrood. Kry jou rok en gaan ’n dag voor die tyd vir jou naels en toonnaels. Knyp ook ’n tydjie af vir ’n ontspannende massering. Kry ’n goeie nagrus en staan die volgende oggend vars op. Eet ’n goeie ontbyt en gryp die dag. Dit is die begin van jul nuwe lewe saam!
Laai jou beplanningsgids vir 1 week voor die troue HIER af.
Vorige artikel 9 vrae om te antwoord vóór jy trou
Volgende artikel 10 fases van strooimeisie-wees